Raja Zarith Sofiah

Raja Zarith Sofiah binti Almarhum Sultan Idris Al-Mutawakkil Alallahi Shah (; diputerakan pada  di Hospital Batu Gajah, Perak) merupakan Permaisuri negeri Johor Darul Ta’zim dan isteri kepada Duli Yang Maha Mulia Sultan Ibrahim, Sultan Johor moden yang ke-5. Baginda ialah puteri kepada Sultan Perak ke-33, Sultan Idris Al-Mutawakkil Alallahi Shah ibni Almarhum Sultan Iskandar Shah Kaddasullah dan Raja Perempuan Perak, Raja Perempuan Muzwin binti Almarhum Raja Ariff Shah.

Pendidikan
Baginda telah mula mendapat pendidikan awal di Sekolah Kebangsaan Datin Khadijah, Kuala Kangsar sehingga tamat darjah enam. Setelah pengajiannya tamat, baginda meneruskan pelajaran ke tingkatan satu di Sekolah Menengah Kebangsaan Raja Perempuan Kelsom, Kuala Kangsar. Selepas itu, baginda belajar di Cheltenhem Ladies' College, Gloucestershire pada usia 13 tahun. Pada September 1977, baginda pula belajar di Davies' College, London. Seterusnya, baginda diterima masuk ke Somerville College, yang bertempat di Universiti Oxford setelah lulus peperiksaan Oxford Entrance Examination. Pada Jun 1983, baginda telah mendapat Ijazah Sarjana Muda Sastera atau Bachelor's of Arts dan seterusnya menerima Ijazah Sarjana Sastera atau Master's of Arts selepas tiga tahun iaitu dalam tahun 1986.

Keluarga
Raja Zarith Sofiah merupakan anakanda ketujuh dan puteri ketiga kepada Almarhum Paduka Seri Sultan Idris Shah II. Bondanya, Raja Perempuan Perak Raja Muzwin binti Raja Ariff Shah mangkat di Institut Jantung Negara (IJN) di Kuala Lumpur pada 6 Oktober 2011.

Sultan Ibrahim telah berkahwin dengan baginda pada tahun 1982. Mereka dikurniakan lima orang putera dan satu puteri iaitu:
Tunku Ismail (1984) (Tunku Mahkota Johor), Tunku Tun Aminah (1986), Tunku Idris Iskandar (1988), Tunku Abdul Jalil (5 Julai 1990 - 5 Disember 2015), Tunku Abdul Rahman (1993) dan Tunku Abu Bakar (2001).

Gelaran diraja 
Ketika menjadi isteri kepada Tunku Mahkota Johor, baginda dikurniakan gelaran Yang Amat Mulia Isteri Tunku Mahkota Johor Raja Zarith Sofiah.

Setelah kemangkatan Almarhum Sultan Iskandar Ibni Almarhum Sultan Ismail pada 22 Januari 2010, suami baginda telah dimasyhurkan sebagai Sultan Johor.

Bagi menunjukkan perbezaan status asal baginda yang merupakan puteri langsung kepada DYMM Paduka Seri Sultan Perak, baginda tidak memakai gelaran Sultanah Johor sebaliknya memakai gelaran yang buat pertama kalinya digunakan dalam sejarah Kesultanan Johor iaitu Permaisuri Johor ketika Istiadat Kemahkotaan Sultan Ibrahim pada 23 Mac 2015.

Kerabat dan Keluarga
Sultan Ibrahim Ismail yang berkahwin dengan Raja Zarith Sofiah yang dikurniakan dengan 5 orang putera dan seorang puteri.

Minat
Selain bahasa ibunda, baginda turut fasih berbahasa Mandarin, Inggeris, Perancis dan Itali.

Sempena Majlis Anugerah Buku Kebangsaan anjuran Kementerian Pendidikan Malaysia, Raja Zarith Sofiah telah dianugerahi "Ilustrator Terbaik" bagi kategori buku kanak-kanak. Raja Zarith Sofiah juga meneruskan penulisannya di ruang akhbar The New Straits Times Malaysia, setiap dua minggu di bawah tajuk "On Common Ground".

Raja Zarih Sofiah turut menjadi penaung kepada Yayasan Kelab Rotary Tebrau, Johor Bahru, Naib Presiden Majlis Wanita Johor (MAWAR) dan Yang Dipertua Persatuan Pandu Puteri Malaysia Cawangan Johor.

Terasul dan gelaran

 14 Ogos 1959 - 4 Januari 1963: Yang Mulia Raja Zarith Sofiah binti Raja Idris Shah
 5 Januari 1963 - 22 September 1982: Yang Amat Mulia Raja Zarith Sofiah binti Sultan Idris Al-Mutawakkil Alallahi Shah
 22 September 1982 - 31 Januari 1984: Yang Amat Mulia Isteri Tunku Mahkota Johor Raja Zarith Sofiah binti Sultan Idris Shah
 31 Januari 1984 - 23 Januari 2010: Yang Amat Mulia Isteri Tunku Mahkota Johor Raja Zarith Sofiah binti Almarhum Sultan Idris Shah
 23 Januari 2010 - 23 Mac 2015: Duli Yang Maha Mulia Raja Zarith Sofiah binti Almarhum Sultan Idris Shah
 23 Mac 2015 - kini: Duli Yang Maha Mulia Raja Zarith Sofiah binti Almarhum Sultan Idris Shah, Permaisuri Johor

Penghargaan

Penghargaan Johor 
 :
  Pangkat Pertama Darjah Kerabat Johor Yang Amat Dihormati (DK I)
  Pangkat Kedua Darjah Kerabat Johor Yang Amat Dihormati (DK II)
  Darjah Mahkota Johor Yang Amat Mulia Pangkat Pertama, Dato’ Sri Paduka Mahkota Johor (SPMJ) - Datin Paduka
  Darjah Sultan Ibrahim Johor Yang Amat Disanjungi Pangkat Pertama Dato’ Sri Mulia Sultan Ibrahim Johor (SMIJ) - Datin Paduka (2017)
  Pingat Kemahkotaan Sultan Ibrahim (PSI, Pangkat Pertama) pada 23 Mac 2015

Penghargaan Perak 
 :
  Darjah Kerabat Yang Amat Dihormati (D.K.)
  Darjah Seri Paduka Cura Si Manja Kini (S.P.C.M) – Dato' Seri (Mac 1983)

Rujukan

Orang hidup
Kelahiran 1959
Permaisuri Johor
Kerabat diraja Perak
Penerima Darjah Kerabat Johor Yang Amat Dihormati Pangkat Pertama
Penerima Darjah Dato’ Sri Paduka Mahkota Johor
Penerima Darjah Dato’ Sri Mulia Sultan Ibrahim Johor
Canselor Universiti Teknologi Malaysia
Orang Malaysia berketurunan Melayu
Orang Malaysia berketurunan Cina